—Ġoa. fil-11 ta' Frar Paola: Storja ta' Raħal Ġdid Il-Knisja ta' Sant' Antnin Fi Triq Bormla, fiż-żona ta' Raħal Ġdid magħrufa bħala Għajn Dwieli , insibu niċċa ta' Sant' Antnin. In-nies ta' dawn l-inħawi għandhom devozzjoni kbira lejn dan il- Qaddis. Il-patrijiet kapuċċini bidlu d-dar ta' Pietru Paul Micallef f'kappella għalihom f'Għajn Dwieli. Il-benefattur ta' din il-kappella xtaq li tkun iddedikata lil San Pietru u San Pawl, iżda l-Kapuċċini iddeċidew li jideddikawha lil Sant' Antnin, qaddis mill-istess Ordni Kapuċċina. Din il-kappella tbierket fit-23 ta' Awwissu 1953 mill-provinċjal tal-kapuċċini Patri Pietru mill-Furjana. Fl-1957 - 1958, il-patrijiet bnew kappella żgħira, 18-il metru twila u 7 metri wiesgħa, fuq pjanta ta' Ġużċ D'Amato u tbierket mill-Provinċjal Patri Timotju mill-Belt, fis-6 ta' April 1958. Wara li bnew il-knisja ġdida tagħhom, din il- kappella ġiet profanata u illum isservi ta' 'showroom' tal-karozzi. Minħabba li l-poplu ta' dawk l-inħawi beda jikber, il-patrijjiet kapuċċini ħassew il- ħtieġa ta' post akbar. Għalhekk il-patrijiet fl-1963 krew biċċa art li tmiss ma' l-iskola tas-snajja u l-MCAST ta' Kordin mingħand il-gvern, b'lira fis-sena. Hemmhekk l-ewwel bnew kunvent u wara l-Perit E. Caruana Montalto ħażżeż il-pjanti. Fil-5 ta' April 1964, l-Arċisqof Mikiel Gonzi bierek l-ewwel ġebla tal-knisja l-ġdida. Ix-xogħol tmexxa mill-perit Godfrev Azzopardi u tbierket fl-10 ta' Lulju 1965 minn Patri Fortunato, li kien Provinċjal tal-Kapuċċini. Il-Knisja hi mibnija fuq stil romanesk. Hija twila 40 metru u wiesgħa 19-il metru. Fiha tliet artali. istatwa ta' Sant' Antnin fuq iz-zuntier u it-toroq ta' madwar il-knisja. Dawn l-inħawi jkunu mixgħula u mżejjena għal din l-okkazjoni. In-nies ta' Għajn Dwieli u anke mill-Fgura u partijiet oħra ta' Malta huma devoti kbar ta' din il-knisja.